
KWEEKSCHOOL-PAKAOEMAN.
Dina pamoekaan gempoengan Bale¬
Rahajat „Volksraad" taoen ieu, nja eta
dina tanggal 15 Juni 1939, Padoeka Kdj.
Toean Besar ngadawoehkeun tina mang¬
roepa-roepa pasal hal ngoeroes nagara,
oentoeng - roegina, bagdja-tjilakana, nja
kitoe deui tarekah noe bakal didjalan¬
keun geusan kasalametan reudjeung ka¬
madjoean rahajat.
Dina waktoe ngadawoehkeun tina hal
ngoeroes djeung ngamadjoekeun panga¬
djaran, koe andjeunna kaembarkeun ogen
jen dina waktoe anoe moal sakoemaha
lilana deui, di Tasikmalaja bakal diaja¬
keun hidji sakola agama anoe ditjalon¬
keun pikeun ipoekan pihoofdpanghoeloe¬
eun katoet sjarat2 kaoem noe sedjenna.
leu sakola diadegkeunana kalawan oeni¬
ngana noe djadi pamarentah.
Ari sihoreng sakola noe diseboet di
loehoer teh boeah ihtiarna Kdj. Toe¬
menggoeng Tjiamis kalawan pangrodjong
rakana Kdj. Ting. Tasikmalaja. Malah
ajeuna geus njebar bedja ka loear, jen
geus diadegkeun Comite noe diwadjib¬
keun tatahar pikeun ngadegna eta sakola.
Samemeh Al-Moe'min nembongkeun
pamanggihna tina ieu adegan, leuwih
hade oerang tembrakkeun heula soerat
selebaran ti „Comite-Tatahar" sangkan
oerang rea oge bisa nimbang2 koemaha
doedoekna eta masalah.
leu di handap kaoeni salinanana eta
selebaran, anoe kabeneran njasab ka¬
medja redactie:
SAKOLA KANGGO NGADIDIK.TJALON
PANGHOELOE SARENG PADAMEL
KAOEM „MIFTAHOEL-QODI".
Salam kawiloedjengan.
Ningal kana pesatna kamadjengan aga¬
ma Islam di oerang, oetama pisan moen¬
harkat sareng pangartos pagawe Kaoem
sakoemna henteu tinggaleun namoeng
sasarengan njarengan eta kamadjengan.
Nanging parantos teu tiasa dipoengkir
deui, padamel Kaoem teh oemoemna
woewoeh lami bet woewoeh ngirangan
bae komarana, boh kakawasaanana.
Hal ieu tangtos matak ngahandjakal¬
keun, margi Kaoem teh kanggo Pama¬
rentah, ageung pisan hartosna. Roepia
perkawis anoe ngadjantenkeun ieu ka¬
moendoeran teh, ti salasawios noe djadi
margi, nja eta kirang kaoeningana tina
pangaweroeh oemoem, sareng toenana


panemoe tina bag-bagan agama, oge anoe
patali sareng kapangkatanana.
Salasawios akal tarekah kanggo njaean
harkat martabatna Panghoeloe sareng
padamel Kaoem noe sanesna koe pani¬
ngal perloe ngadegkeun sakola perte¬
ngahan (Middelbare school), pikeun nga¬
didik tjalon2 padamel Kaoem, sangkan
tjoekoep pangartina oeroesan agama Is¬
lam, djeung sedjen2 elmoe noe perloe
dikanjahokeun.
Dina ping 12 April 1939 kalawan
pangrodjong Kangdjeng Boepati Tasik¬
malaja di kaboepaten Tasikmalaja paran¬
tos diajakeun kempelan para Panghoeloe
Tasikmalaja sareng Tjiamis, sareng sawa¬
tawis kijaji2 anoe ageung pangaroehna,
kanggo ngabarempagkeun tiasa henteuna
ngadegkeun sakola anoe saroepi kitoe.
Boeahna tina eta babarempagan tiasa di¬
aos dina verslagna, noe ieu kakintoenkeun.
Saparantosna babadantenan, kalawan
karempagan koe Kangdjeng Adviseur voor¬
Inl. Zaken Dr. G. F. Pijper, eta pamak¬
sadan, pondokna diwintjik di handap ieu:
Ngadegkeunana:
leu sakola baris diadegkeun koe sarta
make tanaga babarengan ti sababaraha
Kaoem2.
Kaoem2 teh ngagadoehan hak ngin¬
toenkeun pimoerideun ka eta sakola.
leu perkawis djadi dadasarna ieu sakola,
margi oepami teu aja pangrodjongna ti
Kaoem2, ieu pamaksadan hamo tiasa ha¬
sil samistina.
Koe paheujeuk - heujeukna leungeun
(saoejoenanana) sadaja Kaoem, ieu sa¬
kola tangtoe ngabogaan sipat kadinesan
(officieel).
Kalawan kabingahan anoe sanes loe¬
majan, di dien ditjarioskeun, jen Kdj.
Toean Gouverneur West-Java sareng Kdj.
Toean Resident Priangan kana ieu pa¬
maksadan parantos ngarempagan pisan.
Waragad:
Noemoetkeun tarantjang etangan sa¬
heulaanan, kanggo waragadna eta sakola
teh + f 3000.— sataoen. Oepami nampi
djoemblah 30 moerid, sarta nganggo ba¬
jaran sakola f 5.— saoerang, djoemblah
artos noe katampi moeng f 1500.— tang¬
tos henteu njekapan.
Eta margina, perloe aja pangdeudeul
ti Kaoem2.
Agengna soembangan, noemoetkeun
seueurna moerid noe koe salasawios


Kaoem dikintoenkeun ka eta sakola di¬
etang saban moerid + f 50.— sataoen.
Nampi moerid:
Anoe ditampi teh, nja eta moerid anoe
parantos tamat ti H. I. S., atanapi ti
sakola anoe sabangsana. Dina milihna
kedah apik pisan, tina kapinteranana sa¬
reng adat tabeatna. Para poetra Boepati
sareng Hoofdpanghoeloe bade langkoeng
diperloekeun, kitoe deui bajaran sakola¬
na baris dilangkoengkeun.
Tempat sakola:
Adegan sakola parantos sajagi, di Tji¬
beureum, tjaket Tasikmalaja. Kaajaanana
estoe njoemponan kana kaperloean ieu
sakola, disajagikeun pamondokanana
moerid2 anoe baris diatoer sapertos inter¬
naat kalawan panalingaan sareng ngang¬
go atoeran sapertos di Osvia (sakola
menak kapoengkoer), moeng ieu mah
basadjan bae soepados tiasa mirah, artos
dahar dina sasasih + f 6,—.
Di pakarangan sakola parantos sajagi
hidji masdjid anoe njoemponan, nja di
dinja tempatna pikeun moerid2 ngalako¬
nan salat. Djabi ti waktos diadjar di
kelas, tangtos baris diajaan panalingaan
ngapalkeunana paladjaran, sareng lakoe
lampahna baroedak di loear sareng di
lebet sakola.
Pangadjaran:
Pangadjaran anoe bade diadjarkeun
nja eta:
1. Basa Arab sareng aksarana: (matja,
sasaoeran sareng njerat).
2. Ngaos Koerän sareng elmoe-elmoe¬
na, sapertos elmoe nahoe (ngepokkeun),
elmoe sjaraaf (gramatica), elmoe alat
(nganggona), elmoe tafsir (nerangkeun
ajat2 Koerän).
3. Elmoe figh: (Hoekoem agama Islam,
elmoe kawadjiban sapertos roekoen Islam
anoe 5 perkara, elmoe oesoel figh, elmoe
moekahat (atoeran tikah), elmoe moea¬
malat (atoeran akad-akadan, perdaga¬
ngan).
4. Hadits.
5. Agoidoel iman.
6. Tasawwoef.
7. Ilmoe tarech (sadjarah para Nabi).
8. Ilmoe Bilagah sapertos Bajan, Ba¬
de*, Ma'ani, Mantek.
9. Ilmoe Falaak (ilmoe bentang enz.).
10. Ilmoe Moesallah (ilmoe oekoer).
11. Ilmoe a'roedh (dangding, tembang).

12. Ilmoe atoeran2 nagara tina perkawis
agama Islam.
13. Pangaweroeh oemoem (elmoe boe¬
mi, sadjarah doenja).
14. Basa Soenda sareng elmoening basa.
Ti no. 1 doegi ka 3 didamel panga¬
djaran loeloegoe, noe sanesna pangadja¬
ran panambah dibagikeun ka 5 kelas.
Satiasa-tiasa bade ngajakeun goeroe noe¬
bevoegd (kagoengan hak ngadjar) sareng
anoe tjakep ngadjarna. Dina milih pi¬
goeroeeun bade njoehoenkeun advies
(pirempagna) para ahli.
Lamina sakola:
Lamina diadjar 5 taoen, dina noetoep¬
keun koedoe ngalakonan examen pa¬
nganggeusan. Anoe kenging diploma ti¬
asa ditempatkeun di Kaoem
Harkat daradjatna maranehanana mang¬
ke koe Kaoem bisa diatoer kalawan adil.


Ngawitan moeka:
Koe pamaksadan bade diboekana
sakola teh dina sasih Juli 1940.


eta


Pangoeroes:
Pangoeroesna dipilihna koe Kaoem2
noe parantos tetela sami roemodjong
ngadegkeunana. Doepi bestuurna didja¬
dikeun koe: Voorzitter, Vice-Voorzitter,
Secretaris sareng Commissaris2,
Saloehoereun pangoeroes noe kaseboet
di loehoer aja deui rengrengan anoe toe¬
kang nalingakeun (Raad van Toezicht)
malah Toean Adviseur voor Inlandsche
Zaken oge tiasa didamel lid eta rengre¬
ngan.
Samemehna ngadamel bestuur (pa¬
ngoeroes) kedah aja heula werkcomite
anoe ngadjalankeun padamelan kanggo
sasajagian.
Waktos ieu noe djanten werkcomite
teh nja eta: Para Kangdjeng Boepati,
djoeragan2 Patih sareng Hoofdpanghoe¬
loe ti Tasikmalaja sareng Tjiamis kitoe
deui sawatawis kijaji2. Anoe djadi Voor¬
zitter ieu comite nja eta noe nawis di
handap ieu, doepi Secretarisna Mr. Rd.
Oetarjo Soeriamihardja.
Kalajan gilig dina kajakinan jen perloe
ngadegkeun hidji sakola kanggo ngadi¬
dik pipanghoeloeeun sareng padamel
Kaoem noe sanesna, anoe baris njoem¬
ponan kana soegri noe dipikaboetoeh,
werkcomite henteu asa-asa, henteu roe¬
megag deui, ieu tjita2 teh bade dihatoer
keun ka Kaoem2, disarengan koe panoe¬
hoen, soepados kersa ngadeudeul kana
ngalaksanakeun ieu pamaksadan. leu
panoenoehoen teh nomer hidjina mah
bade disanggakeun ka para Kangdjeng
Boepati di West-Java, miwah sewoe
noehoen ti awalna kana pangdeudeul
marantenna anoe bade ditampi kalawan
pirang2 kabingahan.
Kalawan nami Werk-comite:
Voorzitter,
(w.g.) TOEMENGGOENG SOENARJA.


Samboengan A. M. No. 27.
ORGANISATIE.
Sjarat-sjarat anoe ditjarioskeun tadi teh
sjarat oemoem pikeun sagala tarekat.
Ari sjarat2 djeung roekoen2 pikeun hidjin
tarekat mah eta ditjekel koe goeroena
nja eta anoe dipake methode pikeun
ngadjalankeun organisatiena. Eta tara
oenggal djelema njaho, anging anoe geus
aboes tarek tea, atawa anoe ngahadja
ngoelik kitab-kitabna. Pikeun anoe aboes
oge tara oedjoega ditjaritakeun kabeh,
tapi diterangkeunana koe goeroe ditoeng¬
toet dina waktoe rek dilampahkeun tea¬
Noe matak siga dirasiahkeun, lain goe¬
roe2 kitman, ngan moro kaperloean bae¬
da pikeun anoe teu miloe aboes mah teu¬
aja perloena.
Eta oge atoeran choesoes teh henteu
ngalanggar tjegahan Nabi lain moerid
oge meunang ngadjalankeun kitoe, tapi
kana hasil maksoedna moal tjara di¬
aping ditoengtoen dibarengan koe goeroe
tea, tjara anoe diadjar elmoe sedjen bae,
ngitoeng atawa basa, geuning beda na¬
ker noe make goeroe djeung diadjar
sorangan.
Tjontona oepama dina tarekat Nag¬
sjabandie. (leu M. a. ngebrehkeun atoe¬
ran tarekat, lain ngaleuleuwihi para
masjaich, moeng ngahadja ngabela, bisi
noe aranom salah sangka kana tarekat
tepi ka soeoedzon () noe
matak bahla kana salirana), njoetat tina
eaal die
Noe rek ngalap tarek sok diparentah
koe goeroe, mandi, beberesih, toeloej
salat istichoroh meunang saminggoe
saban penting, sarena oge koedoe toeroet¬
keun atoeran sare anoe oetama, sok disa¬
reboet ngamajit, padahal sare kitoe teh sa¬
rerea oge soenat. Geus kitoe ditawadjoe¬
han, dibere papantjen mimiti 3 perkara
1 Robitoh.
2 Woegoefoel Kolbi.
3 Dawam Dikir.


Eta atoeran anoe 3 perkara teh, koe¬
noe teu oeninga katjida dikagetkeunana,
tepi ka Robitoh mah diseboet matak
djadi moesjrik, padjah teh mipangeran
ka goeroe, lain ka Alloh, padahal lain¬
lainna deui.
Geuning oerang ari mentas papanggih
djeung djelema pikaresepeun, roepana
tegep tingkah lakoena pikaloetjoeeun,
papatahna keuna, parangina manis, sok
deungdeuleueun, teu leungit2 eta djele¬
ma teh tina Chijal oerang, katjipta sa¬
galana. Tah kitoe Robitoh teh soepaja
lakoena goeroe anoe aloes, ahwalna noe¬
oetama katoelad. Moen katoeroetan


aaloesna diseboetna meunang fed (Gas)
Eta teh nohonan dawoehan Koer'an:
 
 29 en de 
—
CASOUA
He djelema Moe'min, maraneh
koedoe taqwa ka Alloh, koedoe ba¬
barengan djeung para sodikin.
Babarengan teh dihartian koe ahli Ta¬
rekat mah, moen bisa, koedoe nja badan,
nja hate.
Noe matak moen rek aboes tarek,
koedoe milih pigoeroeeun teh, anoe
tjeuk wiwaha oerang enja pigoeroeeun,
oelah ka goegoeroean.
Hal Robitoh oge pandjang keneh, la¬
moen didadar mah.
Moen geus inget ka goeroe dila tje
toeloej alles tea, nja eta njoe¬
woengkeun ati tina sagala perkara, mepet
pantjadria anoe lima.
Ti dinja kakara metakeun dikir (dil 491).
Dikir teh koe hate bae, sakoerang-koe¬
rangna pikeun noe ngawitan aboes mah
dipapantjenan 5000.


Dikir oge make atoeran deui bae, noe¬
teu ngalanggar sjara2:
1 Dioekna sabalikna tawarroek.
2 Madep kiblat.
3 Ba'da solat djeung doe'a.
4 Peureum.
5 Matja 40 a heula 5 X, 15X
atawa 25 X, toeloej matja deze sakali,
2 3 X, dihadiahkeun ka lmam
Tarekat S. Moehamad Bahaoeddin Sjech
Nagsjabandie.
6 Selang ingetkeun: maot, dimandian,
koeboer, mahsjar djeung woeroek goeroe.
7 Pek dikir koe hate tea a 40, bi¬
lang koe tasbeh atawa koe erlodji, sa¬
ban geus 100 atawa sawatara menit
pek batja:
Ga 
Doeh, Pangeran abdi, nja Goesti
pisan anoe disedja koe abdi teh,
karidoan Goesti anoe dioedag-oedag
koe abdi teh. enza
Saoer Goeroe: Tah, kikitoean teh lain
ngalap gandjaran, eta teh tarekah para
Wali ngarah beresih hate. Nja kitoe noe¬
geus katjoba kadjalankeun koe. Sajidi
Sjech Tarekat Nagsjabandie.
Moen geus bisa bener kitoe, koe¬
Goeroe teh ditambah - tambah wiridan
djeung kalakoean anoe dipake tjobaan
kana benerna moerid anoe ngalap tare¬
kat tea.
Hal Tarekat, lamoen perloe, bisa di¬
terangkeun anoe pandjang keneh pisan.
Moeng sakieu oge, geusan nimbang2
sae-awonna, estoening tjekap.
Ngadjalankeun tarekat teh bisa bari
dagang, tani djeung digawe anoe salianna.
Tapi lamoen dibanding djeung ngadji
elmoe, pikeun di kalolobaan oerang
mah afdol ngadji keneh, da ngadji mah
fardoe aen.
Oetama mana dagang bari ngadji, dj.
dagang bari tarek ?
Mending dagang bari ngadji.
Koemaha moen djelema geus tjoekoep,
pek ngadji bari tarek?
Amboe, atoeh eta mah oetama pisan.
Koe sebab eta koe ahli Nagsjabandie
dipilih pikeun goeroe2 teh: Noe sepoeh,
noe ampoeh, noe mampoeh elmoena
pinoeh, oetama moen menak anoe ba¬
joehjoeh, noe geus njoemponan sjarat¬
sjaratna pikeun djadi goeroe atawa pa¬
noengtoen ka djelema oemoem, soepaja
toeroetaneunana teh dina sagala per¬
karana.


Wallohoe a'lam,
M. a.


Samboengan A. M. No. 27.
(Nadruk verboden).
Nepi ka remen kadjadian, hidji lampah
koe ieu dipandang hade sarta aja goe¬
nana, tapi koe itoe dipandang goreng
sarta berbahaja. Moen diantep kitoe,
tangtoe patjogregan dina netepkeun ka¬
hadean djeung kagorengan, anoe tangtoe
ngaroeksak kana hiroep koemboeh. Tah
palebah dien tembong deui hikmatna
Alloh ngoetoes para rosoel, pikeun moe¬
toes mana anoe hade djeung mana anoe
goreng.
Koe djalan mikir metakeun akal, ma¬
noesa bisa boga kajakinan jen sanggeus
hiroep ajeuna tangtoe aja deui hiroep
anoe langgeng, taja wates - wangenna.
Manoesa boga rasa jen manehna bisa na¬
rima elmoe teu aja wates - wangenna,
bisa nampa pangarti teu aja wates-wa¬
ngenna, mandangna ka hareup teu aja
wates-wangenna, tjita-tjitana djeung ka¬
hajangna euweuh wates - wangenna. leu
kabeh ngoeatan kajakinanana, jen damar
hiroep manehna moal pareum samasakali
koe paehna, tangtoe aja toeloejna, tang¬
toe hiroep langgeng. Koemaha kaajaa¬
nana eta hiroep langgeng teh? Akal
manoesa mogok, da euweuh pakakas,
moen pakakas tea mah, pikeun nganja¬
hokeunana. Palebah dieu tembong deui
hikmatna ngoetoes rosoel, nja eta noeng¬
toen akal manoesa, sina njahoeun kaa¬
jaan acherat, alam kalanggengan.
Koe akal manoesa tangtoe kaharti, jen
katjida perloena sasajagian pikeun hiroep
di acherat. Tapi, koedoe koemaha atoeh
petana ajeuna, sangkan salamet engke
tea; koedoe koemaha nja lampah, soepaja
bagdja doenja acherat. Palebah dieu
tembong deui hikmatna ngoetoes rosoel,
nja eta noedoehan djalan kana eta ka¬
bagdjaan langgeng salalawasna.
Koe ieu katerangan pondok, tetela jen
ti antara hikmat-hikmatna ngoetoes ro¬
soel teh nja eta ngabantoe akal manoesa
dina enggoning ngoedag kasalametan dj.
kabagdjaan doenja acherat.
(Samboengeun).


POELOENGANEUN.


Asas koering nja eta njarita kalawan
bener, digawe kalawan ichlas
S. Zagloel Basja.


Sabagian tina warnaning moesibat teh,
nja eta kapakiran; leuwih banget batan
kapakiran, nja eta gering badan; leuwih
banget deui ti batan eta, gering hate.
Sd. Ali k. w.


Anoe diantos-antos sareng diteda ka¬
soegrij noe bade ngersakeun kana
„padamelan-sae" kanggo ka¬
diengan agama koe tjoekang A. M.,
anes kadjabi ti maparin adres2
s. k., adres noe sakinten
teu aja
dina atanap
ka adm. ieu
kaerong bakal nani,
kersa maosna, oepami
proefnummer.
Teras henteuna djadi langganan, en
mah henteu djadi tanggelan noe ma¬
parin adres2 tea, goemantoeng kana
karidoan manah anoe dihatoeranan
proefnummer bae.
Saoepami sadajana noe sami welas
asih kana serat kabarna, pada kersa¬
ngadjalankeun sakoemaha panoehoen
noe kaoengel di loehoer, asal disarengan
koe takdiring Jang Widi, sageuj teu¬
enggal2 katingali sareng karaos kama¬
djenganana ieu serat kabar.
Ti samemehna katampi, Directie pa¬
rantos hatoer noehoen ti anggalna.


Pangprihatinna djalma mah nja eta
anoe ngarasa prihatin, tapi teu njahoeun
naon anoe ngalantarankeun kapriha¬
tinanana.
Cholil Djibron
Djalma anoe geus bisa naloekkeun
hawa napsoena, eta djalma anoe pang¬
oenggoelna djoerit.
Hadits.
Teu sadajana padamelan anoe dipan¬
dang hade koe akal manoesa, bisa di¬
anggap hade koe agama.
Mandalawangi.
Kaoela geus bisa ngelehkeun pangga¬
gahna perdjoerit di sadoenja, tapi kaoela
bet taloek koe pangdoipna awewe


Napolion.


Noe ngedoel lir anoe leumpangna bo¬
jot, noe matak tereh kaoedagna koe ka¬
pakiran.
s. k. Al-ahrom.


Hiroep di doenja teu kalawan elmoe
lir oepama leumpang ti penting teu ma¬
ke obor, elmoe teu reudjeung 'amal
ibarat lampoe teu dihoeroengkeun.


A. A.


Artos anoe kapimilik koe andjeun eta
boedjang andjeun, bade dipiwarang
njieun gedong daekeun, bade ditoeng¬
gangan di daratan di laoetan noeroet,
bade dianggo kana djalan masiat atawa
toat, soemerah, tapi artos anoe koe an¬
djeun keur disiar eta djoeragan andjeun,

andjeun oelah aral soebaha oepami di¬
gawekeun siang wengi, bongan andjeun
midoenoengan kana artos.
A. A.


Diadjar teh mimitina teu matak resep,
malah emboeng; prak dilampahkeun; dina
ajana emboeng dipaksa engke lila2 loba
anoe kaharti; datang daek, toeloej resep,
datangka beurang penting meh teu beu¬
nang disapih ngan diadjar bae.
A. A.
(Samboengeun)


ASMARANDANA.


1e. Hese rek sare ki santri, reungit
noe djadi lantaran, karek doeg NGENG
rek reup geus NGENG, ari disimboet
hareudang, tina rasa keuheulna, toeloej
dioek nangkeup toeoer, nalangsa bari
noendoetan.
(Kaintjer koe loerah santri, mana
teuing di Acherat, koempoelna sa¬
gala sato, noe maratih noe garalak,
ngaganggoe ka noe ma'siat, doeh
Pangeran Maha Agoeng, pamoegi
Goesti miwelas).
2e. Kapanasan hidji santri, leumpang
mani djedjengkean, tina karasa nareptep,
tambah taja tatangkalan, panas ti loehoer
ti handap, ki santri ngarasa ripoeh, leng¬
lieur katoeralengan.
(Kasenter koe loerah santri, komo¬
deui di Acherat, waktoe panonpoe
nodjo, mentrang ka sakabeh oemat
toer deukeut kabina-bina, Ja Alloh
Goesti Noe Agoeng, moegi Goesti
nangtajoengan).
3e. Keur solat sahidji santri, panonna
keukeureutjeuman, bari njengir lewa-le¬
we, aja sireum pelesiran, kana pipi kana
tarang, tina geus ngarasa ripoeh, teroes
ngabatalkeun solat.
(Loeangna ki loerah santri, pantes
diwadjibkeun tolab, da lamoen ma¬
nehna njaho, kana hal atoeranana,
moal ngabatalkeun solat, koe kitoe
oerang teh perloe, noengtoet njaliar
elmoena).
(Panambah ti loerah santri, moeng¬
goehing oerang noe awam, kagang¬
goe sato leutik ge, enggeus sakitoe
ripoehna, malah nepi ka batalna,
tapi noe geus bisa hoesjoe, tangtoena
moal kabengbat).
4e. Aja deui hidji santri, lamoen ma¬
nehna katerap, koe panjakit nadjan en¬
teng, pohara roehah rahoehna, doeh dih
djeung deukeut amarah, kana solat mah
geus poegoeh, noe pangheulana ditoenda
(Harewosna loerah santri, noe ki¬
toe lakoening oerang, tapi nadjan
kitoe oge, geuning woeroekna adje¬
ngan, tina sadjarah Anbija, sohor
Kangdjeng Nabi Ajoeb, moesibat di¬
anggo toat).
Moegi manfa'at ka sakoemna Islam.
Alfatihah. Amin.
Wassalam


poen NN.


Samboengan A.M. no. 26.
Oge hate teh kenging diibaratkeun hi¬
dji peti anoe dieusi koe pirang2 berlian
anoe pinilih, sawarehna kamoeljaan noe¬
aja dina hate nja eta akal. Kamoeljaa¬
nana akal, lamoen djalma geus teu boga
akal, entong teu boga pisan, tapi koe¬
rang atawa miring oge, geus teu pantes
aja di imah biasa, tapi ajana teh koedoe
di.....
Kadoeana eusi hate teh niat; niat teh
oelah dikira teu moelja, nja koe niat
pisan amal hade djadi hade, amal goreng
djadi goreng, amal goreng djadi hade,
amal hade djadi goreng, gandjaran anoe
langgeng djeung siksaan anoe langgeng
teh goemantoeng kana niata
Katiloe eusi hate teh nja eta ma'rifat
ka Goesti Alloh; kamoeljaanana ma'rifat
teu aja babandinganana; kamoeljaan doe¬
nja acherat goemantoeng ka dinja; nja
kitoe deui langgeng di sawarga djeung
langgeng di naraka.
Sadjaba ti eta seueur2 deui kamoeljaan
anoe aja dina eta hate.
Kaajaan eusi peti anoe sakitoe ara¬
hengna, wadjib dimoelja-moeljana djeung
didjaga-djagana, soepaja oelah aja hidji
roepa barang anoe matak ngotoran ka¬
dinja, anoe achirna matak djadi tjatjad
kana eusina.
Deui lamoen koe oerang dilenjepan,
sihoreng hate teh hidji lapang pangpe¬
rangan anoe katjida hebatna, anoe sa¬
oemoer-oemoer dipake perang tjampoeh
teu aja soeroedna, sabeurang sapeuting
teu aja reureuhna, lantaran pangadjakna
Malaikat kana kahadean ajana dina hate;
gogodana setan kana kagorengan ajana
dina hate; pangadjakna napsoe kana
roepa2 sahwat ajana dina hate; taufek
G. Alloh ditoedjoekeunana kana hate;
eta kabeh salawasna sili dontja, sili do¬
rong, sili keumbing teu aja pisan eureun¬
na, ma'loem pikiran, kahajang, kasieun,
kaemboeng, pangabita, saban sekon da¬
tangna kana hate tjara hoedjan, anoe
soesah dikepes-kepesna. Ana salah nam¬
pana, atawa salah matjikeuhkeunana nja
tigoebrag kana katjilakaan tea, sedeng
tisoledat hate mah teu saperti tisoledat
soekoe. Tisoledat soekoe mah toeng¬
toengna kana laboeh, ari tisoledat hate
mah toengtoengna kana koepoer S
40.


Ari loeak-leokna hate, leueurna hate,
koerang2 panggerna, koerang2 taoefekna,
gantjang tibalikna, gantjang tjilakana.
Anoe matak oelama2 anoe laloehoeng
mah teu aja deui noe dipake kamelang
lian ti manah-manahna; ten aja deui
noe dipoesti-poesti, didama-dama, di¬
djaga-djaga lian ti manahna. Dimana
geus bisa ngome hate katjida gampangna
ngareka anggahota anoe di loear
Ari sipat2 anoe goreng anoe aja dina
hate katjida lobana, tapi ajeuna oerang
toedjoe perloena bae, anoe pangdjahat¬
djahatna anoe djadi bibit kana sagala
kadjahatan nja eta opat roepa: hidji
—9 da- (pandjang tjita-tjita), doea
aan2 (goeroeng goesoeh), tiloe
(hasoed), opat (goemede,
bedegong).
Pandjang tjita2 teh hidji panjakit hate
anoe soesah pisan dioebaranana. Nja eta
pisan anoe sok ngahalang-halang kana
ibadah teh; nja eta pisan anoe sok nga¬
hoetjoehkeun kana kadjahatan teh.
Ari pandjang tjita2 teh nja eta rarasa¬
jan asa rek lila ngoembara di ieu doe¬
nja, asa moal waka paeh.
Djalma anoe kaantjikan rarasaan asa
rek pandjang oemoer, matak ngahoedang
opat perkara :
Hidji emboeng ibadah ajeuna2, engke
bae pokna teh dimana geus deukeut
ka maot;
kadoea emboeng tobat, lantaran piki¬
ranana sanadjan tobat ajeuna, engke oge¬
pek deui — pek deui, da rek pandjang
tea oemoerna;
katiloe toma resep ngoempoel2 doenja
brana, didahar oelah, dipake njaah, di¬
pake kana kahadean boejoet, basana pi¬
bekeleun geus kolot, koemaha lamoen
pakir geus kolot, koemaha lamoen gering;
kaopat sok teuas hate djeung sok po¬
ho kana pibalikeun.
Oerang samboeng deui.


L. S.
Naha para djoeragan istri pameget
parantos oeninga sareng parantos lang¬
ganan 2 serat kabar noe populair di
Priangan-Wetan???
Adres Adm. TAWEKAL
atanapi TOEMBAL
TASIKMALAJA (JAVA).


Oepami teu atjan enggal ngalanggan
sareng ngintoenan artos ti pajoen ka¬
adres di loehoer
TAWEKAL (basa Malajoe) per¬
boelan f 0,60.
TOEMBAL (basa Soenda) per¬
boelan f 0,60 kanggo di Indonesia.

Pangaweroeh - Kasehatan.


Samboengan A. M. No. 26.
DJALANNA GETIH.
Kantoen nerangkeun pasalinginoem
sareng dahar. Namoeng samemehna
ka dinja, perloe njimpang heula sakedap,
nja eta ngadadarkeun heula hal ihwalna
getih, sakadar noe perloena bae, soepaja
langkoeng kahartos engke dimana pasal
nginoem sareng dahar tea didadarkeun,
margi patali noe raket pisan ka dinja.
Getih teh hidji pakakas badan ma¬
noesa noe pangpentingna pisan pikeun
sariat hiroep teh. Salasawios tawisna
djalma hiroep teh nja eta berdjalan-ngo¬
tjor darah dina badanna. Eureun ngo¬
tjorna getih, nja eureun hiroepna ge¬
Djadjantoeng (golb) teh tempat
moendar-mandirna getih, nja eta nga¬
loearkeun getih anjar (noe bersih toer
ngandoeng oxygenium tea) sareng nga¬
boeskeun getih heubeul (noe kotor toer
ngandoeng koolzuurgas tea). Teu perloe
ditetek seloek-beloekna, koe diterangkeun
lantaran kemboeng - kempesna eta dja¬
djantoeng sarta koe kakenjot-kapentjetna
getih teh bisa aboes-kaloear oge geus
tjoekoep. Oerang geus terang deui, jen
getih anjar teh djalanna tina bajah kana
djadjantoeng, tina djadjantoeng teroes
njaliara ka sakoeliah badan, make djalan
oerat2 parantina. Sabalikna getih heu¬
beul ti sadajana anggahota2 badan, make
djalan oerat2 parantina, aboes kana dja¬
djantoeng, ti dinja teroes kana bajah.
Geus bersih, balik deui tjara tadi.
Ajeuna bade nerangkeun, jen getih
anjar (noe bersih toer ngandoeng hawa
okygenium) tea, memeh njaliara kana
anggahota2 badan, njaba heula kana
beuteung, sarta ti anggahota2 beu¬
teung (peudjit*) tempat kadaharan,
narima roepa-roepa dzat kadaharan noe¬
geus lemboet sarta entjer, bebekelan deui
bahan-bahan pikeun ngadegkeun baba¬
gian anggahota2 badan. Djadi inditna
deui tina beuteung, getih anjar teh ma¬
wa oxygenium djeung tjai djeung roepa2
dzat kadaharan (atji-atjina tina dzat-dzat
noe geus didahar koe djalmana ti awalna),
pikeun nganteuran ka anggahota-angga¬
hota sakoeliah badan. Pidagingeun, pi¬
toelangeun, piboeoekeun, pikoekoeeun,
geus sajagi dina getih, kantoen ngabagi¬
keun bae ka anggahota-anggahota noe¬
mikaboetoehna bae. Engke dina prakna
ngabagi, teu patjorok-teu pahili, masing¬
masing hideng pada njokot tina getih,
dzat-dzat noe alanjar, noe dipiboetoeh
koe sewang - sewangna. Sakalian bari
mikeun dzat-dzat oeroet make noe koe¬
sewang-sewangna geus teu dipiboetoeh
deui, kana getih.
Ari getih teh teu ngotjor tjara waloe¬
ngan kitoe, tapi entot - entotan, sabab
berdjalanna koe kemboeng - kempesna
djadjantoeng tea noe piligenti heuleut¬
heuleutan. Tjobi bae tjandak dina beu¬
teungna pigeulang panangan lempengan
djempol, noe disebat „eme" tea, ka¬
raos djedoed-djedoedna.


Tjeuk ahli kasehatan tjenah djedoed¬
djedoedna golb teh di djalma noe geus
sawawa rata-rata 60-80 kali dina sami¬
nuutna. Di baroedak leuwih tjepet (an¬
tawis 90 - 140 kali). Di noe karolot
ngoerangan.
pe a


Mele


dil baris disamboeng deui
Salamna poen¬
Tohir S. a.


PATANIAN.


Sarerea pada tererang, malah patani
mah pada ngarasa sorangan, koemaha
njeri peurihna tina kahiroepan patanian
djaman ajeuna. Lain bae koe beuki lila
beuki koerang beubeunanganana, tapi
hargana hasil patanian oge, nja eta pare,
teges geus teu aja rasakeuneunana, se¬
deng warnaning kawadjiban ka nagara
reudjeung ka desa, koe patani teh „koe¬
doe" ditjoemponanana. Boh noe boga
sawahna, boh noe njawahna (noe njewa
atawa noe nengah) rata pada ngarasa
kabalangsakanana migawe sawah. Roepa2
tarekah djeung ihtiar geusan ngirit-ngirit
ongkos migawena atawa ngarah tambah
beubeunanganana, nepi ka ajeuna teu
atjan aja karasana.
Moenggoeh pikeun patani, sanadjan
sawaktoe kieu karasana, wadjib neroes¬
keun ihtiar djeung tarekahna, sarta noe¬
djadi pangoeroes perloe leuwih-leuwih
nitenanana.
Pitoeloeng ti noe djadi pangoeroes
anoe moal salah deui, koreh-koreh-tjokna
pikeun si patani, teu aja lian kadjaba ti
ngenteng2 warnaning kawadjibanana, dj.
malihara harga parena. Anoe perjoga
djadi maranahaneun teh, koemaha si
patani bisa balener barang tedana, djeung
bisa njoemponan kana kawadjibanana
anoe „rada senang meueusan" lamoen
teu didjeudjeuhkeun kahiroepanana.
Di antara djago-djago priboemi anoe
geus nembongkeun pangbelana dina gem¬
poengan anoe djongok ka noe ngagem
kakawasaan, nja eta Djago Par¬
indra, djrg. Thamrin. Dina
gempoengan Volksraad bagian oe¬
moem andjeunna geus tjoematoer, me¬
laan kaom boeloe taneuh, ngan handjakal
koerang atawa teu aja noe ngengkloka¬
nana.
Paeh hiroepna patani — tjek djago
kahot teh — aja dina panangan noe dja¬
di pamarentah, lantaran pamarentah bisa
ngatoer hargana pare. Lamoen pama¬
rentah ngersakeun naekkeun harga pare,
tangtoe babarina, sarta lain mas-alah
soesah; nja kitoe deui lamoen pamaren¬
tah palaj nindes harga pare, estoe ba¬
bari lain loemajan, lantaran pamarentah
kawasa ngadatangkeun djeung njetop
beas ti nagara lian. Beas ti nagara
loear loba noe asoep, tangtoe moerahna
harga pare (njiksa patani), dj. sabalikna.
Pamarentah sok nangtoekeun hargana
pare ka panggilingan-panggilingan, tapi


pahare-hare bae, lantaran teu aja saroe¬
pa noe djadi borahna (hoekoemanana)
dimana teu noeroetna. Nja kitoe deui
saoer djago teh, teu aja panaloengtikan
ti noe ti loehoer, ditoeroet henteuna eta
atoeran, sedeng harga beasna teu narim¬
bangan kana harga parena.
Meunang tjarita ti noe beunang diper¬
tjaja, tjenah pamarentah rek ngagaleuh
pare 25000 ton (reboe kilogram) pikeun
persadiaan marine katoet balad daratan,
saharga samalioen roepia. Demi meulina
rek ti panggilingan-panggilingan, hargana
f 4,45 ing dalem 100 kg, sedeng pang¬
gilingan koedoe meulina ti patani oelah
koerang ti f 3,25 saratoes kilona; maparin
bati f 1,20 tina saratoes kilo. Tapi koe¬
tjarita, meulianana panggilingan teh ngan
f 2,40 atawa f 2,60 saratoes kilona, nepi
ka batina teh f 1,85 tina oenggal-oenggal
100 kg. Djadi panggilingan boga bati
noe pohara geweldigna (gedena), sedeng
si patani titeuleum dina leutak.
Oepama tina perkara ieu — saoer djago
teh — kaabotan koe lantaran meuli toro¬
djogan ti patani, pohara heranna, lanta¬
ran lain ajeuna bae meulian pare teh,
ka toekang - toekang oge tara aja extra
ongkosna, boh dihidjikeun ka B. B. boh
ka Credietwezen.
Lamoen seng noe djadi pamarentah
ngersakeun loeang noe ka toekang-toe¬
kang, ngagaleuhan pare koe pitoeloengna
pamarentah handap, tada temen si patani
toemarimaeunana, sarta tada temen si¬
patani longsongna dina babajar kawadji¬
banana. Lain bae matak rahardja ka¬
si patanina, tapi ka noe poerah nagihan
kawadjiban rahajat oge moal moesing¬
keun.
Koe katrangan djago kahot noe di loe¬
hoer kaom boeloe taneuh bisa
terang jen noe pinjenangkeuneun ka ma¬
ranehanana teh teu aja lian kadjaba ti¬
para loeloehoerna, da sanadjan matjoel
sasikoe-sasikoe djerona, atawa ngage¬
moek sawahon - sawahon oge ari koer¬
niana Noe Kawasa distop mah, tetep
dina kabalangsakan.
Boeloe Taneuh.


„Raksa Mitra Poetra¬
Pangoeroes ieu roemah pertoeloe¬
ngan ngaraos kaperloeanana kanggo
ngemoetan ka sadajana para dermawan,
jen ieu badan teh salamina perjogi
nampi hadiah pikeun waragad mali¬
hara anoe rara masakat.
Soemangga diantos !
Kalajan asmana Pangoeroes,
Wira Sendjaja
Voorzitter.


Kade lali.
Dina strookpostwissel kedah diserat
nomer abonne, soepados ngagampilkeun
kana padamelan administratie.
Adm.

Pilenggah Aboeja
hing fabriek.
Sareng hormat.


Aboeja! matak hawatos koe Aboeja
mani djoemarigdjeng semoe noe hoream
angkat nepangan para poetoe, kasawat
naon Boej! sakitoe mani teu weleh so¬
no poetoe ka Aboeja, anoe sok enggal
... ja
dibageakeun teh ngan Aboeoeoe
bae saban-saban soemping. Euh! moal
lepat deui kirang bengsin meureun nja¬
Boeja; ma'loem bae Boeja poetoe teh ari
seep sasih sok pareboet bae sareng pa¬
tih goah, koemaha itoe koemaha ieu
koemaha ..... enz. enz., nembe oge
kaping hidji kantong teh atos djedjeritan
teu kaop, karampa doeka koe naon.
Oelah kirang hapoenten bae Boeja ka¬
poetoe sok elaaat maparin beeeengzijin!
Hoermatna
poetoe Aboeja.
Oedjang! Bener koedoe kitoe ari pok¬
pokan, hade koe omong, goreng koe¬
omong, tjek karoehoen oge, koedoe bisa
njoempoet di noe tjaang Tjaritaan si¬
agoes teh, poegoeh bae matak ngeunah
kana beuteung Aboeja, asa dipikamelang
asa dipikaheman, sanadjan teu djol dji¬
nisna ngalongok, atawa teu katampa
ledjetna atawa leupeutna oge.
Demi diatas kakoerangan benzin, teu¬
koedoe dikana gebogkeun deui koe ki¬
dalang teh, sababna barang anoe geus
satangtoe tangtoena, dimana noe koe¬
doe katampa koe Aboeja:
henteu katarima pirakoe make
koedoe tjoekoep. Masianan tjara intjoe¬
intjoe anoe tjaroekoel boga hasil noe¬
tangtoe, ngotjor saban boelan atawa sa¬
ban moesim, sageuj make koerat-karetna,
anging lamoen teu bisa ngoekoer sa¬
koedjoer, sabaraha nja djangkoeng
Koe sabab eta koedoe diaringetkeun
pisan koe anak intjoe teh, nja eta Aboeja
pamohalan bisa migawe kalakoean anoe
moestahil tjek adat, nja eta bisa ngirim
Moe'min zonder benzin.
Perkara si agoes Eloe hajang tjoekoep
bari mahi, oelah abis boelan koerang
oeang, atoeh oelah sok njonto ka kolot,
da poegoeh oge kolot si Eloe mah kieu
sipatna, sok milampah noe todjaiah sarta
Ahare-hare djeung kahajang. Sabab
kilu ari kalakoean Aboeja mah.


Sarerea, pada njaraho, sakoer anak
intjoe mah, jen Aboeja teh terling
knek adjengan, anoe sok ngabibita
djeung ngalelewang, Geuning saoerna
teh, kitoe.... kitoe.... pigandja¬
raneunana teh, djeung kieu .... kieu
.... pisiksaeunana teh. Poegoeh bae
Aboeja teh ari kana gandjaran mah peu¬
reum kadeulen, beunta karasa, ngan
orokaja ninggangna bet ka Aboeja. Dina
angkeuh, pageuh kana fahla, ari kala¬
koean betah dina ma'siat, resepangoepat,
resep liar, resep taeun, resep toeeun,
nepi ka waktoe mah kararoeng-raroeng,
amar ma'roef dilalaworakeun.
Tjing, tjing, pangira si intjoe bisa
katambang beas, anoe ditjileuk
koe Aboeja teh?
Lahiran adjengan teh, ari hajang sa¬
lamet koedoe beneranja ibadah, koedoe
koekoeh kana kakoedoeanana, oelah
ambil gampang djeung moedah, kana
elmoena masing njatjas.
Koemaha ari Aboeja?
Lapoer baroedak....... teu sepi
tina litjik, ngagedekeun api-api daroerot
dipake panjalindoengan. Ari njiar ilmi
kalah ka ingkig, ari datang mah kana
tempatna biasa tea bae ngangon kaha¬


jang, di noe sirna, di noe laloeasa geu¬
san ngabandoengan bari owah-owah
impi, inget..... inget geus aja noe
ngadjak balik.
Naha koe pangira si agoes, bisa ka¬
oentoen tipoeng Aboeja tangkas ngabahas?
Alhasil, agoes, lamoen si agoes rek
niroe pameta Aboej anoe teu moentroek¬
moentroek kana djoedjoer, tinangtoe ha¬
silna oge beuki djaoeh, moal soedieun
njampeurkeun.
Djigana bae, da Aboeja teh ari kana
bener djeung hade mah boeboehan djadi
teteken saehoena tea, rada taram-taram,
lamoen si agoes hajang senang tjara
anoe dipikahajang, batja deui bae hoofd¬
artikel „Rikrik gemi" beubeuna¬
ngan djoeragan D. M. (djoeroe moedi)
dina A. M. no. 20.
Lamoen si agoes prak djeung pek¬
mraktekkeun eta nasehat, moal datangka
sepi tina pangasih Goesti, pinanggih
reudjeung kamahian.
Tapi lamoen si agoes rek tjara Aboeja
pahare-hare djeung nasehat tea, sageuj
djeung pirakoe — moenggoeh tjek adat
Aboeja — make bisa kapaloepoeh nang¬
toeng, kapimilik doeit ringgit.


Kadjadian- di
Djerman - Danzig.
Perkara Danzig di Eropa masih keneh
djadi tjarita. Lamoen eta oeroesan tatjan
beres mah, nja eta njoegemakeun ka¬
ditoe ka dien, moal weleh djadi soal bae.
Memeh njaritakeun kadjadian tina ieu
pasal dina minggoe noe kaliwat, pantes
pisan lamoen diterangkeun heula saeu¬
tik-eutikeun tina kadoedoekanana kota
Danzig
Danzig teh basa memeh perang doenja
mah kabawah ka Djerman tapi ti semet
1919 eta kota djadi „merdika" ngabogaan
paparentahan sorangan, ngan bae henteu
ari merdika 100 persen mah, koe lanta¬
ran pamarentahna dikontroleu koe
„Beungkeutan Bangsa2" (Volkenbond).
Djaba ti eta nagara Polen dina per¬
djangdjian Versailles 1919 dibere roepa2
hag di eta „Kota Merdika teh dina
lapangan ekonomi saperti: a. Djalan2
kareta api djeung kareta apina ditjekel
koe Polen; b. Polen ngabogaan andil di
Bank Danzig; c. Pabean Danzig dioeroes
koe Polen; d. Danzig beunang dipake
djalan pikeun ngakoetan pakakas perang
keur Polen djeung kapal2 perang Polen
meunang reureuh di Danzig, djaba ti eta
Danzig koedoe digawe babarengan di
Polen tina ngoeroes palaboean Danzig
djeung kaperloean2 rahajat Danzig di
loear nagara ditangtajoengan koe Polen.
Sakitoe koerang leuwih hag - hagna
nagara Polen di Danzig djadi babakoe¬
na mah tina oeroesan ekonomi. Djadi
dimana Danzig diansloes koe Djerman
eta hag2 Polen teh leungit. Moenasabah
Polen keukeureuweutna emboeng ngidi¬
nan eta kota diansloes koe Djerman,
komo saenggeus boga Inggris dj. Pran¬


manja nagara.
tjis disatoekangeunana mah. Tapi saba¬
likna Djerman oge moal reureuh nga¬
kalan soepaja Danzig balik deui ka¬
Djerman. Demi keur Djerman mah ieu
perkara teh lain soal soepaja nambahan
karahardjaan Djerman tapi soal pa¬
ngaroeh, koe lantaran keur Djerman
eta kota teh moal pati ngoentoengkeun
kantong tjara keur Polen.
Masing sakoemaha hajangna oge Djer¬
man ngamilik Danzig, tapi oepama sa¬
ajeuna mah djigana moal kalaksanakeun,
da koe kakerasan tangtoe perang, koe¬
babadamian moal aja hasilna. Djadi
ajeuna Adolf Hitler metakeun akal se¬
djen. Oepama nilik kana kadjadian2 noe¬
enggeus2, natrat pisan jen saenjana mah
ajeuna oge pangaroeh Hitler hoesoesna
pamarentah Djerman, oemoemna di kota
Danzig teh geus kabina-bina gedena, da
sakoer tindakan2 noe didjalankeun koe¬
pamarentah Danzig (ieu pamarentah teh
100% Nasi) djolna ti Berlijn, iboe kota
Djerman.
Roepa2 bedja noedoehkeun jen taktik
Hitler teh djigana rek ngagedean panga¬
roehna di Danzig.
Noeroetkeun bedja ti kantor Havas
(maskape Prantjis) tg. 15 Juli ti Berlijn
jen mimitina pamarentah Danzig dimana
kaom Nasi - Djerman njieun kongres
(boelan September) bakal diterangkeun
jen rahajat Danzig kabeh bangsa Djerman,
djeung sakabeh djalan2 kareta api dj.
palaboeanana Danzig bakal dikontroleu
koe oerang Djerman, (demi ajeuna koe¬
oerang Polen) katiloe pabeanana Danzig
bakal dikontroleu koe oerang Djerman
(ajeuna koe oerang Polen). Dimana eta
kabeh geus kalaksanakeun — kitoe tjek
Havas — kari nerangkeun opisil bae jen

Danzig diansloes koe Djerman. Isoekna
tg. 16 Juli djol deui bedja magar tjek
salasahidji s. k. Inggris pamarentah Dan¬
zig bakal milih Adolf Hitler kana pre¬
sident kota Danzig. Tangtoe oerang
entong waka pertjaja 100 persen kana
eta bedja-bedja, tapi moal samata-mata
njebar bedja lamoen euweuh gerentes
naon-naon. Beuki gede naker harepan
jen Hitler moal ngagoenakeun kakerasan
saenggeus kongres parte Nasi dina boe¬
lan September taoen ajeuna (1939) di¬
ngaranan „Kongres Karapihan". Koema¬
ha pibaloekareunana, oerang teu atjan
bisa ngawangwang ngan noe tangtoe bae.
jen satoengtoeng eta soal teu atjan be¬
res, oedara Eropa moal waka tengtrem.
Oeroeseun Inggris,
Dina waktoe ajeuna Inggris keur njang¬
hareupan roepa2 soal-soal noe parenting,
kahidji babadamian djeung Roeslan, ka¬
doea babadamian djeung Dai Nippon
(Djepang) tina perkara Tientsin tea, ka¬
tiloe aksina Djerman di kota Danzig
Tina perkara pangpandeurina di loehoer
geus ditoelis.
Demi pasal babadamian djeung Roes¬
lan, ajeuna angger bae tjara minggoe¬
ka toekang-toekang, teu atjan aja bedja¬
noe sidik nerangkeun iraha piditandaeu¬
nana eta perdjandjian, malah beuki dieu
teh bet beuki katjiri bae jen boeahna
teh dilingkoeng koe roepa2 tjoetjoek.
Tiloe atawa opat minggoe ka toekang,
geus diwawarkeun jen salasahidji tina
pasal noe teu atjan bisa rempoeg teh
nja eta kahajang Roeslan, soepaja Inggris
djeung Prantjis mere garansi ka nagara¬
nagara sakoeloneun Roeslan (opat ka¬
behna). Kana ieu pamenta, Inggris c. s.
teu pati poeroeneun. Kamari ieu Roeslan
noe dipentaan koe Inggrisac s. soepaja
eta nagara kominis mere garansi ka na¬
gara-nagara Walanda, Zwitserland. Ajeu¬
na Roeslan noe moegen da eta pamenta
teh hartina keur kaoentoengan Inggris
c. s., tjara pamenta Roeslan noe ditoelis
di loehoer. Djaba ti eta teh Roeslan
menta soepaja Polen djeung Toerki di¬
adjakan, ieu pasal oge teu bisa direm¬
poegkeun, koe lantaran Polen teu daekeun
ari njieun perdjangdjian kabalatantaraan
djeung Roeslan, sabab geus tangtoe di¬
mana perang teh Polen djadi lapang
peperangan antara Djerman djeung Roes¬
lan-Polen (lamoen Polen miloean).
Demi oeroesan Inggris djeung Djepang
nja eta tina perkara oeroesan Tientsin,
Nepi ka ajeuna geus aja kana saming¬
goena di Tokio, iboe kota Djepang, keur
diajakeun babadamian antara Inggris
djeung Nippon. Nilik kana galagatna
mah djigana teh djalan noe eukeur djeung
bakal disorang teh katjida tarengtongna,
koe lantaran tangtoengan eta doea na¬
gara katjida bedana. Demi Djepang ha¬
jang ngabadamikeun so'al sakabeh lindi¬
han di nagara Tiongkok oemoemna Tient¬
sin hoesoesna, djeung maksoed Djepang
njieun „Kaberesan Anjar" di Azia We¬
tan; ari kahajang Inggris noe dibadamikeun
teh ngan soal Tientsin woengkoel, da tje¬
nah oepama lian ti eta mah noe dibadami¬


keunana nagara2 sedjen oge saperti Pran¬
tjis dj. Amerika koedoe dibawa badami.
Pamenta pamarentah Djepang teh, di¬
satoedjoean pisan koe rahajat Djepang
Samemeh babadamian antara gegeden Ing¬
gris djeung gegeden Djepang, dimimitian
di ditoe di dieu roepa2 perkoempoelan
Djepang njarieun gempoengan anoe di¬
loeoehan koe mangreboe-reboe djelema.
Di oenggal-oenggal koempoelan noe di¬
tjaritakeun teh nja eta tangtoengan Dje¬
pang terhadep Inggris koedoe koeat pisan.
Eta koempoelan2 teh diimplik-implikan
koe demonstrasi anti Inggris di oenggal
tempat, nja kitoe deui di Tiongkok noe¬
geus katjekel koe Djepang.
Djabanti kadjadian-kadjadian noe geus
kaseboet di loehoer, noe ajeuna keur
meudjeuhna haneut teh, pareboet paham
di Amerika antara pamarentah djeung
Bale Rahajatna tina perkara ngarobah
wet netral. leu wet teh gede pangaroehna
kana poelitik doenja, noe matak ajeuna
sakitoe ngariboetkeunana.
MORAWI


Bale Rahajat.
Pamandangan oemoem di Bale Rahajat
bagian kahidji, atawa tjek Walandana
mah eerste termijn, geus lekasan.
Dimana djawabanana pamarentah geus
katampa deui koe anggahota-anggahota
Bale Rahajat, toeloej njarieun pamanda¬
ngan oemoem bagian kadoea, (pikeun
ngadebat djawaban pamarentah). Oepa¬
ma ieu geus rengse toeloej pamarentah
ngadjawab deui (bagian kadoea), sarta
pamandangan oemoem ditoetoep, da
geus doea kali sewang sili debat.
Sadjeroning ngadagoan djawab pama¬
rentah, bagian kahidji (1e. termijn 
kana pamandangan oemoem bagian ka¬
hidji, Bale Rahajat geus njieun paman¬
dangan2 tina bahroeteng sadepartemen2.
Noe enggeus ditjaritakeun dina ming¬
goe noe kaliwat bahroeteng2 a. Bale-bale
Agoeng (diantarana Bale Hindia, Bale
Rahajat enz.), djeung Pamarentah (gadjih
Kdj. Toean Besar, Sekretarisna dj. r. r. d.);
b. Departemen pangadilan; c. Departe¬
men pangadjaran; d. Departemen perang.
Dina keur ngabadamikeun bahroeteng
Departemen pangadilan Kdj. Soedibio
Koesoemo ti pakempelan para Boepati
geus njarioskeun kadoedoekanana Pang¬
hoeloe - Panghoeloe. Saoer mantenna,
kadoedoekanana baheula leuwih loehoen


ti manan ajeuna, koe lantaran djaman
ajeuna mah pangartina tina kaislaman
tinggaleun pisan. Ti dinja mantenna nja¬
rioskeun jen dina gempoengan para
Boepati Djawa Tengah geus dimoepaka¬
tan soepaja panghoeloe landraad didjieun
panghoeloe regentschap, deui mantenna
njoehoenkeun soepaja para panghoeloe
ditambahan kaoentoenganana.
Wawakil Islam oge nja eta djrg. Wi¬
woho njarios dina keur ngabadamikeun
bahroeteng Departemen pangadilan, tina
perkara Madjlis Islam Loehoer (Hof voor
Islamitische Zaken djeung Raad2 Agama.
Saterasna mantenna njoehoenkeun perha¬
tian ti pamarentah kana kahajangna kong¬
res M. I. A. I. noe kadoea. Tina pasal
kadoedoekanana panghoeloe-panghoeloe
oge andjeunna miloe njarios sarta njoe¬
hoenkeun soepaja diperhatikeun pisan
koe pamarentah. Djaba ti noe di loehoer
loba deui anggota noe njarios. Dina
A. M. mah oerang toeliskeun noe patali
dj. Islam atawa noe parenting pisan bae.
Saenggeusna bahroeteng Departemen
pangadilan dibadamikeun dina bagian
kahidji, toeloej pamandangan bagian ka¬
hidji tina Departemen perang djeung
pangadjaran.
Dina ieu babadamian wawakil rahajat
Arab di Indonesia djrg. Aldjoefry geus
ngadamel pamandanganana. Andjeunna
njoehoenkeun perhatian pamarentah tina
perkara sakola keur oerang Arab. Djaba
ti eta andjeunna njarioskeun tina perkara
artikel 177 Indische Staatsregeling (dina
A. M. no. 21 oge tina ieu perkara pa¬
rantos ditjarioskeun M.) Andjeunna nga¬
moepakatan kana tangtoenganana Madj¬
lis Islam Alaa Indonesia (M. I. A. I.)
nja eta soepaja artikel 177 I. S. entong
ditjaboet.
Kdj. R. A. A. A. Soeria Nata Atmadja,
Boepati Tjiandjoer njarioskeun jen di
Parijs, London, Berlin, geus aja masdjid,
sarta mantenna njoehoenkeun ka pama¬
rentah soepaja di nagri Walanda oge
diajaan, sabisa-bisa koe mere pertoeloe¬
ngan ka pakoempoelan2 Islam noe aja.
(Sakoemaha para maos parantos oeninga
mantenna nembe soemping ti Eropa. M.)
Dina ieu babadamian katjiri aja doea
parte noe hajang ngagedean pangadjaran
partikoelir, babakoena kaom karesten dja
noe hajang ngamadjoekeun pangadjaran
oemoem (netral). (Morawi).
Deui-deui ngahina! 
Hinaan-hinaan ka agama Islam mindeng
pisan kabedjakeunana. Oenggal taoen di
Bale Rahajat koe djrg. Wiwoho, wawa¬
kil Islam, disoehoenkeun ka pamarentah
soepaja pamarentah ngadamel wet noe¬
bisa ngahoekoem ka sakoer noe ngahina
agama, tapi nepi ka ajeuna eta wet noe¬
didago-dago koe rahajat Islam teh, le¬
beng keneh bae.
Tjoba dina „Pemandangan“ 19 Juli
no. 161 poe Rebo aja kommentar tina
perkara hidji madjallah minggoean noe¬
ngahina Islam. Eta madjallah teh nga¬
ranna „Piccolo" adresna: De Riemer¬
straat 84 Den Haag (nagri Walanda).

Dina nomer 20 tg. 4 Juni '39, taoen
ka 15 katja 29, geus aja gambar loeloe¬
tjon (mop). Eta gambar netelakeun hidji
lalaki noe pohara sieunna, dioek dina
korsi dirioeng koe awewe limaan, anoe
arambek, sarta noe saoerang noendjoek¬
noendjoek ka si lalaki noe dina korsi,
Sahandapeun eta gambar aja toelisan noe¬
kieu oenina:
„Getrouwde mannen mopperen
soms, maar laat hen bedenken dat
zij Mohamedanen hadden keennen
zijn."
Oepama dina basa Soendana mah
meureun kieu:
„Lalaki noe geus kawin osok koe¬
koeloetoes, tapi maranehanana sina
inget, jen maranehanana saenjana
bisa djadi Moeslim."
Koe „Pemandangan" ditambahan kieu:
".... Djadi dengan lain perkataan: jang
menghina perempoean tidak lain kalau
tidak orang laki-laki Islam. Dengan de¬
mikian jang dimaksoed tentoenja: agama
Islam membolehkan kaom laki-laki me¬
rendahkan kaoem perempoean, sedang
didalam hoekoem Islam tidak terdapat
satoe ajatpoen perintah jang demikian
itoe, meskipoen boleh djadi ada antara
orang Islam jang soeka menghina kaoem
iboe, tetapi tidak berdasar kepada hoe¬
koem agama. Poen diloear Moeslimin ti¬
dak djarang jang menghina kaoem iboe."
Sakitoe pamandanganana s. k. „Pe¬
mandangan, koe A. M. teu koedoe di¬
tambahan deui.


Na iraha atoeh pamarentah bakal
ngajakeunana wet pikeun ngadjaga noe¬
hoena-hina teh? Moedah-moedahan bae¬
sing geura diajaan. (Morawi).
Openbare Congres „Perse¬
rikatan Oelama Indonesia"
di Tegal.
(samboengan A. M. no. 27).
KEBANGOENAN 'ALAMIL ISLAMY
Diterangkan oleh sdr. Toean Tan Tian
Joe, salah seorang Tiong Hwa Islam. Spr.
mengatakan boekan jang dimaksoed de¬
ngan kebangoenan Islam itoe, Islam ba¬
haroe akan naik keatas, tetapi jang di¬
maksoedkan disini ja'lah kebangoenan
Islam sesoedah djatoeh. Disini boekan
agama jang djatoeh tetapi Oemmatnja.
Pada tahoen 264 H., moelailah keadaan
Oemmat Islam soeroet dari pada kema¬
djoeannja. Itoe sa'at timboel beberapa
choerafat, malah ada kitab diberi nama
„Insan kamil", jang diterangkan didalam¬
nja tentang kebathinan. Sedjak waktoe
itoelah orang Islam moelai memisah-mi¬
sahkan soal kebathinan dan kelahiran.
Ahli-ahli tasawoef mengarangkan kitab2
jang terpetik dari karangan Aristoteles.
Disinilah kedapatan pengadjaran jang
menerangkan rahasiah2 hoeroef Qoerän,
oentoek didjadikan djimat, pemantjing
hati orang, soenglap. enz.
(Publiek ketawa).
(akan disamboeng).

(Lebet kana subsidie - verband). 

